ગઇ કાલે અભિવાદન સમિતિ દ્વારા યોજાયેલી એક પુણા તળાવની બેઠકમાં પાટીદાર મહિલાઓએ થાળી-વેલણ વગાડી વિરોધ કરતાં સમિતિના આગેવાન મહેશ સવાણી, ધારાસભ્ય કુમાર કાનાણી, પ્રફુલ્લ પાનસરિયાને સભા છોડી જવું પડ્યું હતું. આગેવાનોએ ભાજપના પ્રધાન નાનુ વાનાણીનો હુરિયો બોલાવ્યો હતો. ટીખળકારો સમારાેહના લાગેલા પોસ્ટર પર કાળી શાહી લગાવી રહ્યા છે. પાસ દ્વારા ઠેર ઠેર વિરોધ કાર્યક્રમો યોજવાની તૈયારી થતાં પાસના કન્વીનરો લલિત વસોયા, વરુણ પટેલ સહિતના આગેવાનો સામે છ ગુના નોંધાયા છે.